钦定古今图书集成/理学汇编/学行典/第179卷 > 颜乌
## 钦定古今图书集成/理学汇编/学行典/第179卷 > 颜乌

按《异苑》：东阳颜乌以纯孝著闻，后有群乌衔鼓，集颜
所居之村，乌口皆伤。一境以为颜至孝，故慈乌来萃。
衔鼓之兴，欲令聋者远闻，即于鼓处置县，而名为乌
伤。王莽改为乌孝，以彰其行迹云。

按《金华府志》：“秦颜乌，事亲孝，父亡，负土成冢。”

群乌衔土助之，乌吻皆伤，因以“乌伤人”名县。〈按一事而大同小异并存之。〉